### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 1. december 2021 har vedtaget Magistratens foranstående indstilling af 15. november 2021.

### Resumé

Byrådet skal jf. affaldsaktørbekendtgørelsen årligt godkende affaldsgebyrerne for AffaldVarme Aarhus Genbrug P/S.

Da de enkelte gebyrområder følger ”hvile-i-sig-selv-princippet”, er der hvert år små ændringer af nuværende gebyrer, som følge af ændringer i økonomien på de enkelte affaldsordninger.

Pr. 1. januar 2022 stiger en række gebyrer på grund af øgede mængder og stigende priser for afsætning af affaldsmaterialerne som konsekvens af Covid-19. For en større del af disse gebyrer foreslås stigninger på 5-36%.

De væsentligste ændringer ses ved gebyret for husholdningsaffald og er:

* For en standard villakunde stiger renovationsgebyret med 250 kr. fra 2.160 kr. pr. år til 2.410 kr. inkl. moms.
* For en lejlighed tilsluttet de nedgravede beholdere i midtbyen stiger renovationsgebyret med 245 kr. fra 1.365 kr. pr. år til 1.610 kr. inkl. moms.

### Indstilling

Det indstilles, at:

1) Byrådet godkender affaldsgebyrerne gældende for 2022 for AffaldVarme Aarhus Genbrug P/S

### Sagens forløb

11-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-11-2021 Magistraten
Fremsendes til [adresse] med bemærkning, at Magistraten i mødet den 15. november 2021 anbefaler, at byrådet tiltræder Magistratsafdelingen for Teknik og Miljøs indstilling af 5. november 2021.
 [adresse] Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 1. december 2021 har vedtaget Magistratens foranstående indstilling af 15. november 2021.